open-index/open-wikipedia-markdown huggingface dataset:
Mikrós Refmatiáris

**Mikrós Refmatiáris** (, myös *Mikrós Rematiáris*, Μικρός Ρεματιάρης, *Mikrí Remmatiá*, Μικρή Ρεμματιά) eli **Áno Rematiáris** (Άνω Ρεματιάρης) on pieni Kreikan saari, joka kuuluu Kykladien saariryhmään ja sijaitsee Deloksen ja Ríneian saarten välissä. Saaren pinta-ala on noin 0,020 neliökilometriä ja se on asumaton. Hallinnollisesti Mikrós Refmatiáris kuuluu Mýkonoksen kuntaan, Mýkonoksen alueyksikköön ja Etelä-Egean saarten alueeseen. Mikrós Refmatiárisin eteläpuolella sijaitsee suurempi Megálos Refmatiáris.

## Lähteet

## Aiheesta muualla
Selnesin kappeli

**Selnesin kappeli** () on Yykeän kunnassa Norjassa sijaitseva puinen pitkäkirkko vuodelta 1967.
## Lähteet

## Aiheesta muualla
Bengtsheden

**Bengtsheden** on taajama Falunin kunnassa Taalainmaan läänissä samannimisessä historiallisessa maakunnassa Ruotsissa. Taajamassa oli 524 asukasta vuonna 2021.

## Lähteet

## Aiheesta muualla
Lesjöfors

**Lesjöfors** on taajama Filipstadin kunnassa Värmlandin läänissä samanimisessä  historiallisessa maakunnassa Ruotsissa. Taajamassa oli 736 asukasta vuonna 2021.

## Lähteet

## Aiheesta muualla
Channel 4 F1

**Channel 4 F1** (tunnetaan myös nimella **C4F1**) on televisioyhtiö Channel 4:n esittämä brittiläinen Formula 1 -aiheinen urheiluohjelma, jota on esitetty vuodesta 2016 alkaen.
Ivar Tengbom

**Ivar Tengbom** (1878–1968) oli ruotsalainen arkkitehti. Hän toimi vuosina 1916–1920 Kuninkaallisen taideakatemian professorina ja johti Ruotsin rakennushallitusta 1924–1936. Tengbom teki uransa alkuvaiheessa yhteistyötä Ernst Torulfin kanssa ja piti myöhemmin arkkitehtitoimistoa yhdessä poikansa Anders Tengbomin kanssa.
## Töitä

Rathaus Borås.jpg|Boråsin raatihuone (1910)
Enskilda banken, höst.JPG|Skandinaviska Enskilda Banken, Kungsträdgårdsgatan 8, Tukholma (1915)
Jupiter större 2012 01.jpg|Stockholms Enskilda Bank, Hornsgatan 1–3, Tukholma (1915)
Högalidskyrkan nov 2012.jpg|Högalidin kirkko, Tukholma (1923)
Konserthuset april 2017n.jpg|Tukholman konserttitalo (1926)

## Lähteet

## Aiheesta muualla
Boråsin raatihuone

**Boråsin raatihuone** () on Ruotsin Boråsissa Stora torgetin laidalla sijaitseva vuonna 1910 vamistunut entinen kaupungintalo. Sen suunnittelivat arkkitehdit Ivar Tengbom ja Ernst Torulf. Rakennuksessa toimi aluksi kaupungin koko hallinto, raastuvanoikeus ja poliisi. Vuonna 1957 valmistui uusi kaupungintalo, ja raatihuone jäi raastuvanoikeuden käyttöön. Nykyinen käräjäoikeus on muuttamassa uuteen oikeustaloon vuonna 2025.
## Lähteet

## Aiheesta muualla
Britta Seeger

**Britta Seeger** (s. 25. syyskuuta 1969) on saksalainen yritysjohtaja. Hän on tällä hetkellä saksalaisen Mercedes-Benz Group AG:n johtokunnan toinen naisjäsen, vastuu-alueenaan yhtiön henkilöstöasiat ja työvoimajohto-tehtävät.

## Lähteet
Transkaukasiankoivu

**Transkaukasiankoivu** (*Betula medwediewii*) on koivujen (*Betula*) sukuun kuuluva kasvilaji, joka kasvaa luontaisena Kaukasuksen ympäristöissä.

Transkaukasiankoivu kasvaa luontaisena Georgian lounaisosista Turkin koillisosiin yltävällä alueella. Lajin esiintyminen Azerbaidžanissa, Armeniassa ja Iranissa on epävarmaa. Laji on kuitenkin koko esiintymisalueellaan harvinainen, erityisesti Georgiassa, jossa populaatiot ovat hyvin pieniä ja pieninä laikkuina erillään toisistaan.

Transkaukasiankoivu kasvaa vuorten alarinteillä, idänkuusimetsien yläreunan reunavyöhykkeessä. Se kasvaa usein yhdessä muiden harvinaisten lajien, kuten mustanmerentammen (*Quercus pontica*) ja artvininalppiruusun (*Rhododendron ungernii*) kanssa. Georgiassa transkaukasiankoivua tavataan myös avoimilta mäkien lailta yhdessä idänpyökin (*Fagus orientalis*), idänkuusen (*Picea orientalis*), kreikanpihlajan (*Sorbus graeca*) ja kelta-atsalean (*Rhododendron luteum*) kanssa.

## Lähteet

## Aiheesta muualla
* Finto, Kassu – Kasvien suomenkieliset nimet: Transkaukasiankoivu (''Betula medwediewii'')
* Trees and Shrubs Online: ''Betula medwediewii''
Margit Alasalmi

**Margit SinikkaAlasalmi** on suomalainen radiojournalisti, joka työskenteli Yleisradiossa vuodesta 1984 vuoteen 2024. Hän aloitti uransa kesätoimittajana Uudenmaan alueradiossa Porvoossa ja siirtyi kesäkuussa 1989 radiouutisiin. Hän on valmistunut Tampereen yliopistosta vuonna 2008 pääaineenaan viestintä. Hänen kandidaatin tutkielmansa käsitteli Jokelan koulusurmien uutisointia. Alasalmi tuli tunnetuksi suorista lähetyksistä ja raportoinneistaan myös paikan päältä merkittävistä tapahtumista, kuten Berliinin muurin murtumisesta ja Lahden 2001 MM-hiihtojen dopingskandaalista. Hän työskenteli aluksi radion uutistoimituksessa ja TV- ja radiouutistoimitusten yhdistymisen jälkeen vuonna 2007 Yle Uutisissa. Uransa aikana Alasalmi on kertonut radioilmaisun muuttuneen rennommaksi ja erityisesti suorien lähetyksien lisääntyneen, kun aiemmin käytettiin enemmän myös ennalta taltioitua aineistoa. Hän jäi eläkkeelle lokakuussa 2024 jättäen jälkeensä merkittävän 40-vuotisen uran Yleisradion palveluksessa. Hänen viimeinen uutislähetyksensä oli torstain 22.10.2024 klo 17 radiouutisten päälähetys, joka alkujaan tunnettiin nimellä Päivän peili.

## Lähteet
Lifeway Christian Resources

**Lifeway Christian Resources** (aik. *Baptist Sunday School Board*) on vuonna 1891 perustettu eteläisen baptistikonvention julkaisu- ja jakeluyksikkö sekä kirkon liiketoimintapalvelujen tarjoaja. Järjestön pääkonttori sijaitsee Tennesseen Nashvillessä. Lifeway Christian Resources on yksi maailman suurimmista kristillisten resurssien tarjoajista. Sen valikoimaan kuuluvat muun muassa raamatut, raamatunopetukset, tutkimukset, tapahtumat, kirkkomusiikki, kirkkotarvikkeet, digitaaliset palvelut ja muut palvelut. Järjestön toiminta ulottuu yli 160 maahan. Lifeway Christian Resources perustettiin baptististeksi pyhäkoululautakunnaksi. 

## Historia
Lifeway Christian Resources perustettiin vuonna 1891 Alabaman Birminghamissa ja sen ensimmäisenä johtajana toimi James M. Frost. Ensimmäisenä toimeksiantona järjestö julkaisi pyhäkoulun opetussuunnitelman. Vuosien mittaan järjestön toiminta laajentui ja nimenmuutos tuli ajankohtaiseksi. *Lifeway*-nimeä on käytetty vuodesta 1971 rajoitetusti ja vuonna 1998 järjestön nimi muutti virallisesti nimensä mutooon Lifeway Christian Resources.

## Osastot
### Kustannustoiminta
Lifeway Christian Resourcesin kustannustoiminnasta vastaa **B&H Publishing Group**. B&H Publishing Group julkaisee kristillistä sisältöä digitaalisesti ja painettuna kaupallisilla, kirkollisilla ja akateemisilla markkinoilla. B&H Publishing Groupin tärkeimpiä tuotemerkkejä ovat B&H Academic, B&H Publishing, B&H Español, B&H Kids ja Holman Bibles. Aikaisemmin kustannustoiminnan yksikkö on tunnettu nimellä Broadman & Holman Publishers. Nimenmuutos tapahtui 1. kesäkuuta 2006.

## Lähteet
Victor Bruun

**Victor August Bruun** (24. tammikuuta 1880 Forssa – 30. toukokuuta 1953 Vaasa) oli suomalainen insinööri ja yritysjohtaja.

Bruunin vanhemmat olivat siviili-insinööri, kunnallisneuvos Christian Fredrik Bruun ja Alexandrine Bergenheim. Hänen puolisonsa vuodesta 1906 oli Hjördis Schauman, kauppaneuvos Axel Schaumanin tytär. Bruun tuli ylioppilaaksi 1900 ja valmistui diplomi-insinööriksi 1906 Berliinissä. Hän oli Sandman & c:o -koneliikkeen palveluksessa Tampereella vuodesta 1907, Vaasan höyryleipomon toimitusjohtaja vuodesta 1911, Kaukaan Paperitehtaan isännöitsijä 1914–1921 ja Vaasan Höyrymylly Oy:n johtokunnan puheenjohtaja 1926–1953. Hänellä oli myös useita luottamustehtäviä, kuten toimiminen Britannian varakonsulina 1926–1944.

## Lähteet
Marc Priestley

**Marc Elvis Priestley** (s. 6. lokakuuta 1976) on brittiläinen TV-juontaja, puhuja, kirjailija ja entinen Formula 1 -mekaanikko. Priestley työskenteli McLaren-tallin ykkösmekaanikkona vuosina 1999–2009. Hän toimii asiantuntijana Sky Sports F1 ja ITV4:n Formula E -lähetyksissä.

Hän on esiintyy televisio-ohjelmissa *[[Kaarakaksikko]]* ja *[[Moottorimaniaa]]*.

## Teokset
* *The Mechanic: The Secret World of the F1 Pitlane* (2018, )

## Lähteet
Kristillinen sisustus

**Kristillinen sisustus** on sisustustyyli ja tapa ilmentää kristinuskoa ja arvoja kodin sisustuksessa. Kristillisellä sisustuksella voi olla myös esteettisiä ja hengellisesti inspiroiva tarkoituksia. Kristillinen sisustus vaihtelee paitsi elementtien välillä, myös henkilökohtaisten arvojen ja tyylin mukaan.  Kotien kristillinen sisustaminen on saanut alkunsa 1800- ja 1900-luvuilla.

## Kristilliset sisustustuotteet
* **[[Risti]]t ja [[krusifiksi]]t**: risti on kristinuskon keskeisin symboli, ja sitä käytetään usein seinäkoristeena. Ristejä valmistetaan eri materiaaleista, kuten puusta, metallista ja hartsista.
* **Raamatunjakeet ja seinätaide**: raamatunjakeet ja hengelliset lainaukset ovat suosittuja seinäkoristeita, jotka voivat olla esimerkiksi painettuja julisteita tai kangasjulisteita.
* **Kristilliset taulut ja julisteet**: kristilliset taulut ja julisteet, jotka esittävät hengellisiä aiheita, ovat yleisiä sisustuselementtejä.
* **Pöytäristit ja muut koriste-esineet**: pienet pöytäristit ovat yleisiä koriste-esineitä, jotka voidaan sijoittaa esimerkiksi kirjahyllyyn tai eteiseen. Muita koriste-esineitä ovat esimerkiksi kynttilät.

## Historia
Protestanttiset perheet määrittelivät kodin uskonnonharjoittamisen paikaksi 1800-luvulla ja samalla myös sisustukseen ryhdyttiin kiinnittämään huomiota. Kristillisiä sisustuselementtejä olivat erityisesti Raamatut ja kirjaillut raamatunkuvat. 1820-luvulla myös erilaisten tavaroiden määrä kasvoi ja sisustuksesta tuli myös keskiluokan asia. Samoihin aikoihin syntyi neuvoa-antavaa kirjallisuutta. Protestanttisten kotien ja tavaroiden yleistyminen synnyttivät kulttuurin, jossa arvostettiin kristinuskon esittämistä kodeissa.

1800-luvun puolivälissä kodeissa yleistyivät muiden muassa litografiat kirkoista, rukoilevista lapsista ja Raamattua lukevista perheistä, dagerrotypiat ja albumikuvat, jotka esittivät perheitä Raamattujen kanssa sekä urut. Käsityönä tehtiin myös seinäristejä ja kirjanmerkkejä, joissa oli Raamatun sitaatteja. Kirjoissa kuten *The American Woman’s Home* (1869) opastettiin kristillisten kotien sisustamiseen.

Katoliset omaksuivat protestanttisen sisustamisen 1870–1890-luvuilla. Katoliselle sisustustyylille oli ominaista olohuoneiden ja makuuhuoneiden sisustaminen. Katoliset sisustivat muun muassa litografioilla Jeesuksen pyhästä sydämestä ja autuaasta neitsyestä sekä kirkkomaalauksilla. Monilla katolisilla oli myös paavin ja paikallisten pappien kuvia, siunattuja kynttilöitä, krusifikseja ja pyhimyspatsaita. Varakkaimmat katolilaiset rakensivat myös kotikappeleita ja tilasivat öljyvärimaalauksia. Kotikatolisuudessa ryhdyttiin korostamaan kodin keskeistä asemaa katolisen elämän ylläpitämisessä.

## Katso myös
* Ikoni
* Joulukoriste
* Kotialttari

## Lähteet
Serpien kylässä 0

__NOTOC__
**Serpien kylässä 0** on ensimmäinen osa *Serpien kylässä* -sarjasta. Levyille on koottu radiosketsejäPirkka-Pekka Peteliuksen ja Pedro Hietasen Yömyöhä-radio-ohjelmasta. 

17.1.1986 Yleisradion 2-verkossa kello 23.00-02.00 esitetyn ohjelman otsikko on "Hellyysilta" ja siinä Heikin ja Pekan paneelivieraina olivat nuoriso-ohjaaja Pasi Kalvo, terveistenlähettäjämummo Ylva Hubatsa, asettaja Jarna Kuiva sekä päävieras, hahmo nimeltä Jörn Donner.

## Sisältö
1. Hellyysillan avaus

2. Hellyyden määritelmää

3. Kiireestä ja hellyydestä

4. Ylva Hubatsa saapuu studioon

5. Antakaa sen tulla itseenne

6. Pasi Kalvo saapuu studioon

7. Jarna Kuiva saapuu studioon

8. Vanhasta suomalaisesta elämänmuodosta

9. Elokuvan boikotista

10. Uhtuan Shemeikka

11. Jörn Donner saapuu studioon

12. Ratkaisuehdotus ristiaallokkoon

13. Mitä hyvältä kirjailijalta edellytetään?

14. Vakavasti hellyysasiaan

15. Hellyysdiskoja

16. Ylvan nimestä

17. Jarna ja Jörnin tupakit

18. Kysykääpä minultakin nyt jotakin!

19. Armeijasta ja siviilipalvelusta

20. Jarna ajaa Pasi Kalvon ulos studiosta

21. Sympaattisella, ystävällisellä ja hellällä linjalla

22. Selmasta ja Almasta

23. Pedro-possusta

24. Hellää yötä
Uskovien kirkko

**Uskovien kirkko** () on kristillinen käsite, joka viittaa kirkon yhteisölliseen luonteeseen ja siihen liittyviin teologisiin näkökulmiin. Uskovien kirkolle ominaisia näkökulmia ovat Raamatun auktoriteetin ja opetuslapseuden korostaminen, uudestisyntynyt ja vapaaehtoinen kirkon jäsenyys, uskovien kaste, maailmalle sopimattomuus, kristillinen palvelutyö, järjestäytymätön näkemys kirkon ykseydestä, vahva lähetystyön luonne, kirkon ja valtion erottaminen ja uskonnonvapaus. Käsitteen historia juontaa juurensa Max Weberin määritelmään.

Kirkkokuntia, jotka katsovat kuuluvansa tähän perinteeseen ovat baptistit, veljesseurakunnat, Disciples of Christ, Church of God, Friends church, mennoniitat ja helluntailaiset. Uskovien kirkon jäsenet muodostavat suuren osan Yhdysvaltain kristityistä 1800- ja 1900-luvun suurten herätysten kautta.

## Käsite
Varsinainen käsite juontaa juurensa Max Weberiin, joka esitteli käsitteen teoksessa *[[Protestanttinen etiikka ja kapitalismin henki]]*. Weber kuvasi käsitteellä ”uudestisyntyneiden kristittyjen yhteisöä”. Donald Durnbaughin klassikkoteoksessa *The Believers' Church* (1968) käsite määritellään ”Jeesuksen Kristuksen tiellä vaeltavien liitoksi ja kurinalaiseksi yhteisöksi".

Uskovien kirkko on omaleimainen ekklesiologinen tyyppi, joka nähdään kolmantena kirkkotyyppinä ”katolisen” ja ”protestanttisen” kirkko-opin rinnalla. Käsite tunnetaan myös muilla nimillä, kuten vapaakirkko ja ”kokoava kirkko”. Uskovien kirkkoa voidaan kutsua myös helluntailaiseksi tai baptistiseksi. Näiden nimitysten tarkoituksena on luokittelun sijasta yksinomaisesti selventää.

## Historia
### Historialliset juuret
Uskovien kirkon historialliset juuret ovat vapaakirkon perinteessä, jonka alkuperäisenä tarkoituksena on ollut vapautua vakiintuneista kirkoista. Historiallisesti juuret ulottuvat 1100-luvun valdoilaiseen liikkeeseen Ranskassa ja 1500-luvun anabaptisteihin, joista keskeisiä ryhmiä olivat Sveitsin veljesseurakunta ja hutteriitit. Liikettä jatkoivat 1600-luvulla separitistiset puritaanit kuten baptistit ja kveekarit, 1700-luvulla pietistit ja metodistit, 1800-luvulla Disciples of Christ ja Plymouthin veljet ja 1900-luvulla Saksan Tunnustuskirkko.

## Lähteet
Kameleonttisimppu

**Kameleonttisimppu** (*Ophiodon elongatus*) on vihersimppuihin kuuluva kalalaji. Lajia tavataan Tyynenmeren rannikolla Pohjois-Amerikassa.

## Koko ja ulkonäkö
Kameleonttisimppu kasvaa useimmiten 90–120 cm pitkäksi ja suurimmillaan voi saavuttaa noin 150 cm:n pituuden. Koiraat ovat naaraita pienempiä. Ruumiinrakenteeltaan laji on pitkänomainen, suuripäinen ja suuri- ja leveäsuinen. Kameleonttisimpun selkäevä on lähes koko ruumiin mittainen ja sen keskellä on lovi, joka jakaa sen kahteen osaan. Pyrstöevä on tasakärkinen. Silmien yllä on sukaskimppu. Kalan väri vaihtelee ruskehtavanvihreästä siniharmaaseen ja punaiseen. Ruumiissa on tummemanruskeita laikkuja ja pilkkuja.

## Levinneisyys ja elintavat
Kameleonttisimppua esiintyy Shumagininsaarilta Baja Californiaan ulottuvalta alueelta. Sen elinympäristöä ovat kivikkoiset riutat ja merilevämetsät rannikkovesistä aina 475 metrin syvyyteen. Elinympäristölle on tyypillistä voimakkaat virtaukset. Laji elää yksittäin ja syö kaloja, äyriäisiä ja pääjalkaisia. Kameleonttisimpun lisääntymiskausi on jolukuusta huhtikuulle. Koiraat valtaavat reviirin useita kutupaikkoja käsittävän reviirin riutoilta. Kudun jälkeen koiras vartioi munia yksin.

Kameleonttisimppu on arvostettu ruokakala ja tärkeä kaupallisen ja vapaa-ajankalastuksen kohde. Sitä myydään niin tuoreena kuin pakastettunakin. Kameleonttisimpun maksasta valmistetaan öljyä.

## Lähteet
Ryker Evans

**Ryker Evans** (s. 13. joulukuuta 2001 Calgary, Alberta, Kanada) on kanadalainen jääkiekkoilija. Hänen pelipaikkansa on puolustaja ja hän laukoo vasemmalta. Evans edustaa NHL-joukkue Seattle Krakenia.

Ennen NHL-uraansa Evans pelasi WHL-juniorisarjassa Regina Patsin joukkueessa. Seattle Kraken varasi hänet toisella kierroksella 35. varausvuorolla .

## Lähteet
Patrick Lucey

**Patrick Joseph Lucey** (21. maaliskuuta 1918 – 10. toukokuuta 2014)  oli yhdysvaltalainen demokraattipoliitikko, joka toimi Wisconsinin kuvernöörinä vuosina 1971–1977, presidentti Jimmy Carterin nimittämänä Yhdysvaltain Meksikon-suurlähettiläänä 1977–1979 ja sitoutumattoman John B. Andersonin varapresidenttiehdokkaana vuonna 1980.

## Lähteet
Juha Löppönen

**Juha Löppönen** on suomalainen dokumenttielokuvien tuottaja. Hänen tunnettuja töitään ovat Maija Hirvosen ohjaama *Neurotyypit* (2024), joka voitti DocPoint -dokumenttielokuvafestivaalien parhaan kotimaisen dokumenttielokuvan palkinnon, sekä Anna Antsalon ohjaama *[[Meren tuomat]]* (2021), joka oli ehdolla Jussi-gaalassa Parhaaksi dokumenttielokuvaksi. 

## Teoksia
* *Kylkiäinen* (2018)
* *[[Orkesterin edessä]]* (2019, linjatuottajana)
* *[[Seurapeli]]* (2020, linjatuottajana)
* *[[Paras vuosi ikinä]]* (2020–2021, linjatuottajana)
* *[[Meren tuomat]]* (2021)
* *[[African Moot]]* (2022, co-producerina)
* *[[Eläinoikeusjuttu]]* (2022)
* *Neurotyypit* (2024)

## Lähteet

## Aiheesta muualta
*  Internet Movie Databasessa. (englanniksi)
Nestor (yhtye)

**Nestor** on ruotsalainen rockyhtye, joka perustettiin vuonna 1989. Yhtye keikkaili ja voitti musiikkikilpailun 1990-luvulla levyttämättä kuitenkaan musiikkia. Nestor teki paluun vuonna 2021 ja on sittemmin julkaissut kaksi studioalbumia. Yhtye on ottanut vaikutteita muun muassa Bon Jovilta, Aerosmithilta, Journeylta ja he ovat keikkailleet KISSin, Alice Cooperin sekä  Def Leppardin kanssa.
__NOTOC__
## Jäsenet
*Jonny Wemmenstedt – kitara
*Mattias Carlsson – rummut
*Tobias Gustavsson – laulu
*Marcus Åblad – basso
*Martin Frejinger – koskettimet 

## Diskografia
### Albumit
* *Kids in a Ghost Town* (2021)
* *Teenage Rebel* (2024)

### Singlet

* "On the Run" (2021)
* "1989" (2021)
* "Tomorrow" (feat. Samantha Fox) (2021)
* "Signed in Blood" (2022)
* "These Days" (2022)
* "Victorious" (2024)
* “Caroline” (2024)

## Lähteet
Eesti Laul 2020

**Eesti Laul 2020** oli Virossa järjestetty laulukilpailu, jossa valittiin Viron edustaja Eurovision laulukilpailuun 2020. Kilpailuun lähetettiin 178 ehdotusta, joista 24 kappaletta valittiin kilpailuun. Kilpailu koostui kahdesta semifinaalista ja finaalista.

Semifinaalit kisattiin 18. ja 20. helmikuuta Tartton yliopiston urheiluhallissa. Kummassakin semifinaalissa kilpaili 12 kappaletta, joista ensin raati ja puhelinäänestäjät valitsivat yhdessä neljä kappaletta finaaliin. Tämän jälkeen lopuista kappaleista valittiin pelkällä puhelinäänestyksellä vielä kaksi kappaletta finaaliin.

Finaali kisattiin 29. helmikuuta Saku Suurhallissa Tallinnassa. Finaali pidettiin kaksikierroksisena. Ensimmäisellä kierroksella puhelinäänestäjät ja kansainvälinen raati äänestivät yhdessä kolme kappaletta superfinaaliin. Superfinaalissa voittajan valitsivat yksin puhelinäänestäjät. Kilpailun voitti Uku Suviste kappaleella "What Love Is". Eurovision laulukilpailu kuitenkin peruttiin myöhemmin koronaviruspandemian takia.

## Kilpailun kulku
### Ensimmäinen semifinaali
Ensimmäinen semifinaali kilpailtiin 13. helmikuuta. Semifinaalia seurasi 167 000 katsojaa.

### Toinen semifinaali
Toinen semifinaali kilpailtiin 15. helmikuuta. Semifinaalia seurasi 190 000 katsojaa.

### Finaali
Finaali kilpailtiin 29. helmikuuta. Finaalin kansainvälisen raadin muodostivat Mads Enggaard, Prince Charles Alexander, Sylvia Massy, Felix Bergsson, Daniel Cantor, Fredi Lunden, Kazka-yhtye, Kimbra ja Brian Henry. Finaalia seurasi 272 000 katsojaa.

## Lähteet
*
*http://natfinals.50webs.com/10s_20s/Estonia2020.html

### Viitteet

## Aiheesta muualla
*Koko karsintafinaali ERR:n sivuilla
Myggbukta

**Myggbukta** on hylätty norjalainen radio- ja sääasema Grönlannin koillisrannikolla. Aseman perusti norjalainen retkikunta vuonna 1922. Se oli hetkellisesti myös keskeinen Norjan ja Tanskan Grönlantia koskeneessa aluekiistassa, jonka Kansainvälinen tuomioistuin ratkaisi Tanskan hyväksi vuonna 1933. Asema hylättiin vuonna 1959 Norjan valtion lakkautettua sen rahoituksen.

## Maantiede

Myggbukta sijaitsee Koillis-Grönlannissa Mackenzie Bugt -lahden rannikolla. Seutu alueella koostuu jäätikkölaaksoista vuoristoisella tundralla. Alue on osa Koillis-Grönlannin kansallispuistoa ja BirdLife Internationalin määrittelemää kansainvälisesti tärkeää lintualuetta.

Seutu on tärkeää pesimisaluetta eri kahlaaja- ja sorsalinnuille, tunturikihulle, valkoposkihanhelle ja lyhytnokkahanhelle.

## Historia

Johan A. Olsen perusti Myggbuktan aseman vuonna 1922 ja antoi paikalle sen hyttysiin (*mygg*) viittaavan nimen. Olsen kuoli paluumatkalla retkikuntansa mukana Norjaan vuonna 1923, kun hänen aluksensa *Anni I* tuhoutui ahtojäässä. Gunnar Isachsen kunnosti asemaa vuonna 1924. Vuonna 1926 sillä vietti aikaa Nils Foldvikin retkikunta. Vuonna 1930 asema rakennettiin lähes kokonaan uudelleen.

29. kesäkuuta 1931 Halvard Devold nosti aseman salkoon Norjan lipun ja julisti osan Itä-Grönlantia kuuluvan Norjalle Erik Punaisen mukaan nimettynä Eirik Raudesin maana. Norjan valtio päätti tukea Devoldia 10. heinäkuuta samana vuonna, mikä johti asian käsittelyyn Kansainvälisessä tuomioistuimessa. Tuomioistuin päätti vuonna 1933 Grönlannin kuuluvan Tanskalle.

Asemaa miehitettiin yhtäjaksoisesti vuodesta 1926 vuoteen 1942. Vuosina 1932–1933 se noli osa Norjan toimintaa kansaivälisen polaarivuoden aikana. Syyskuussa 1940 partioalus *[[Fridtjof Nansen (1930)|Fridtjof Nansen]]* tuhosi toiseen maailmaansotaan liittyen aseman radiokaluston. Loppusodan ajan asema oli heitteillä. Sodan jälkeen kesällä 1946 asema kunnostettiin ja sen toiminta jatkui vuoteen 1959, jolloin Norjan valtio lakkautti aseman rahoituksen.

## Lähteet
Aspektiohjelmointi

**Aspektiohjelmointi** (, lyh*. AOP)* on ohjelmointiparadigma ja osa ohjelmistotuotantoa jonka tavoitteena on saada ohjelmistoissa toistuvat, ns. läpileikkaavat (*cross cutting*) toiminnallisuudet määriteltyä erillisenä osana varsinaisesta ohjelmakoodista, tehden mm. varsinaisesta ohjelmakoodista (perusohjelma) siistimpää. Läpileikkaavilla ominaisuuksilla tarkoitetaan toiminnallisuuksia jotka toistuvat ohjelman eri osissa. Sana "aspekti" tarkoittaa suomeksi näkökohtaa tai näkökantaa. Aspektiohjelmoinnissa aspektilla tarkoitetaan asiaa tai ongelmaa jota yksittäinen *aspektikuvaus* pyrkii käsittelemään. Esimerkkejä yleisistä erilaisista aspekteista voisivat olla erilaiset tietoturvaan liittyvät asiat, tunnistautuminen, lokitus, virheenkäsittely tai muu ohjelmistolle ominainen ns. bisneslogiikka. 

Aspektiohjelmointi on tuettuna ja käytettävissä erillisenä lisäosana esimerkiksi ohjelmistokehys Springssä.

### Esimerkki
Pankkiohjelmistossa on toteutettuna funktio joka siirtää rahaa pankkitililtä toiselle. Tämän funktion suoritukseen kuuluu mm. pankkitilin saldon tarkistus, virheenkäsittely sekä eri turvatarkastukset. Yksittäisestä funktiosta tulee yllättäen pitkä ja mahdollisesti vaikeasti hallittava prosessi. Aspektiohjelmoinnin avulla nämä (myös muualla ohjelmistossa toistuvat) eri toiminnallisuudet voidaan pilkkoa aspekteihin, jotka sittemmin liitetään suoritettavaksi osaksi tätä funktiota.

## Keskeisiä termejä

* kehote (advice): Aspektin ohjelmakoodi, aliohjelma.
* liitoskohta (join point): Kohta ohjelman suorituksessa (esim. funktiokutsun yhteydessä) jossa kehote aktivoituu. Kehote voi määrityksestä riippuen aktivoitua esimerkiksi vasta liitoskohdan jälkeen.
* liitoskohtamääritys (point cut): Määritys jolla kerrotaan millä logiikalla aspektien kehotteet punotaan perusohjelmaan. Esimerkiksi kaikki funtktiot tietyssä tiedostossa joiden nimessä esiintyy sana `aseta_`.
* punominen (weaving): Prosessi jossa aspektiohjelmoinnin osat liitetään (eli punotaan) osaksi perusohjelmaa.

### Edut ja haitat
Askepktiohjelmoinnin etuja ovat mm. toistuvien toimintojen modularisointi, kehitystyön nopeutuminen, aspektikuvausten uudelleenkäytettävyys, ohjelmakoodin pysyminen selkeämpänä, selkeämpi vastuunjako ohjelmistokehittäjien välillä. Mahdollisia haittoja voivat olla ohjelmiston rakenteen ja suorituksen seuraamisen monimutkaistuminen. Aspektikuvausten olemassaolo ei myöskään välttämättä aina ole selvää ohjelmoijalle sillä aspektikoodi lisätään ohjelmakoodin joukkoon vasta ohjelman punomisvaiheessa. Myös eri aspektien suoritusjärjestys saattaa aiheuttaa ongelmia, ellei sitä ole erikseen hallittu.

## Lähteet

## Katso myös

* AspectJ - Javalle toteutettu aspektiohjelmoinnin laajennos. Julkaistu 2001.
* Ohjelmistotuotanto
* Moduuli
Non serviam

**Non serviam** on latinaa ja tarkoittaa "En palvele". Tätä on käytetty useissa teoksissa, esimerkiksi chileläisen kirjailijan Vicente Huidobron manifesti vuonna 1914 ja ruotsalaisen runoilijan Gunnar Ekelöfin runossa vuonna 1945. Myös Rotting Christ -yhtye on käyttänyt fraasia albumin nimenä.

Fraasi liitetään Luciferin ilmaisuun, ettei tämä palvele. Fraasia käytetään auktoriteetin haasteena ja autonomian ilmaisuna. Siitä on tullut myös taiteilijoiden käyttämä motto.

## Lähteet

## Aiheesta muualla
* Luettelo esiintymisistä kulttuurissa
Gabbyn nukketalo -elokuva

**Gabbyn nukketalo -elokuva** () on vuonna 2025 julkaistava seikkailuelokuva, jonka on ohjannut Ryan Crego.

## Ääninäyttelijät

## Lähteet

## Aiheesta muualla
* 
* ''Gabbyn nukketalo -elokuva'' Rotten Tomatoesissa 
* ''Gabbyn nukketalo -elokuva'' Metacriticissä
Lämpösaari

**Lämpösaari** (, ) on saari Grönlannin itärannikolla. Saaren uskottiin olevn aikanaan osa mantereen niemimaata, mutta vuonna 2005 se paljastui omaksi saarekseen mannerjäätikön vetäytyessä.

## Maantiede

Lämpösaari sijaitsee Grönlannin itärannikolla Liverpool Landin niemimaan pohjoisosassa. Siihen kuuluu kolme pohjoissuuntaista niemekettä. Nykyisen Lämpösaaren kuviteltiin alkujaan olleen mantereeseen yhteydessä olevan niemimaan kärki. Manteseeseen sitä yhdisti kiinteästi vielä vuonna 1995 mannerjäätikkö.

## Historia
Vuoteen 2002 mennessä saarta mantereeseen yhdistävä jääkannas oli kaventunut huomattavasti. Yhdysvaltalainen tutkimusmatkailija Dennis Schmitt ilmoitti vuonna 2005 Lämpösaaren muodostuneen omaksi saarekseen. Schmitt yhdisti tämän ilmastonmuutokseen ja antoi "uudelle" saarelle nimen *Warming Island* eli Lämpösaari. Se sai myös epävirallisen grönlanninkielisen nimen *Uunartoq Qeqertaq*. Geological Society of America vahvisti saaren muodostumisen satelliittikuvista. Tutkijat pitivät saarta esimerkkinä maapallon lämpenemisestä johtuvasta nopeasta ja massiivisesta fyysisestä muutoksesta ja Grönlannin mannerjäätikön sulamisesta uskottua nopeammin.

Aiheesta uutisointi herätti kritiikkiä. Ilmastotieteilijä Patrick J. Michaelsin mukaan kyse ei ollut uudesta saaresta. Hänen mukaansa saari esiintyy jo ilmakuvaaja Ernst Hoferin teoksessa *Arctic Riviera* vuodelta 1957. Schmitt puolusti löydöstään mainiten vanhojen karttojen perustuvan puutteelliseen tietoon ja luonnosteluun, eikä niitä voida pitää tarkkoina kuvauksina.

## Lähteet
Fjellhamarin kirkko

**Fjellhamarin kirkko** () on Lørenskogin kunnassa Norjassa sijaitseva puinen pitkäkirkko vuodelta 1989.
## Lähteet

## Aiheesta muualla
Mostadmarkan kappeli

**Mostadmarkan kappeli** () on Malvikin kunnassa Norjassa sijaitseva puinen pitkäkirkko vuodelta 1986.
## Lähteet

## Aiheesta muualla
Rejmyre

**Rejmyre** on taajama Finspångin kunnassa Itä-Götanmaan läänissä samannimisessä historiallisessa maakunnassa Ruotsissa. Taajamassa oli 884 asukasta vuonna 2021.

## Kuvia

Glass worker, Reijmyre glasbruk, Sweden.jpg|Reijmyren lasitehdas
Rejmyre kyrka, den 30 oktober 2008, bild 8.JPG|Rejmyren kirkko


## Tunnettuja henkilöitä
* Ellen Wester (1873–1930), kirjailija

## Lähteet

## Aiheesta muualla
Skårerin kirkko

**Skårerin kirkko** () on Lørenskogin kunnassa Norjassa sijaitseva kivikirkko vuodelta 1978.
## Lähteet

## Aiheesta muualla
Lapinlahden Lintujen diskografia

**[[Lapinlahden Linnut]]** julkaisi vuosina 1985–2007 neljätoista studioalbumia ja yli 40 singleä. Yhtyeeltä on lisäksi julkaistu useita kokoelmalevyjä, joilla toisinaan on mukana ennen julkaisemattomia kappaleita. Yhtyeen albumeja on myyty noin 200&nbsp;000 kappaletta, ja sille on myönnetty viisi kultalevyä sekä yksi platinalevy. Vuonna 1994 julkaistu single ”Köyhän taivas” kohosi Suomen virallisen singlelistan ensimmäiselle sijalle.

## Albumit

### Studioalbumit

### Kokoelmat

## Singlet

## Splitit

## Huomautukset

## Lähteet
* 

### Viitteet
Reijmyre Glasbruk

**Reijmyre Glasbruk AB** on Finspångin kunnassa Ruotsin Itä-Götanmaalla toimiva vuonna 1810 perustettu lasitehdas. Se valmisti ensimmäisenä Ruotsissa puristelasia. Reijmyre on useita kertoja ajautunut konkurssiin, mutta toiminta on silti jatkunut.
## Lähteet

## Aiheesta muualla
* Yrityksen verkkosivut
Platý (Ándros)

**Platý** (, myös *Pláti*, Πλάτη) eli **Prasoúda** (Πρασούδα) on pieni Kreikan saari, joka kuuluu Kykladien saariryhmään ja tarkemmin Gavrionísian saariin, ja sijaitsee Ándroksen saaren länsipuolella. Saaren pinta-ala on noin 0,004 neliökilometriä ja se on asumaton (2021). Hallinnollisesti Platý kuuluu Ándroksen kuntaan, Ándroksen alueyksikköön ja Etelä-Egean saarten alueeseen. Platý on Gavrionísian saarista pohjoisin.

## Lähteet
Prasoúda

**Prasoúda** () tai **Prasoúa** (Πρασούα) voi viitata seuraaviin saariin Kreikassa:

* Prasoúda, saari Dodekanesian saariryhmässä lähellä Tílosta
* Prasoúda, saari Kými-Alivérin kunnassa Euboian alueyksikössä Keski-Kreikan alueella
* Prasoúda, saari Pagasitikóslahdessa Nótio Pílion kunnassa Magnesian alueyksikössä Thessalian alueella
* Káto Prasoúa eli Káto Prasoúda, saari Dodekanesian saariryhmässä lähellä Chálkia
* Páno Prasoúa eli Páno Prasoúda, saari Dodekanesian saariryhmässä lähellä Chálkia
* Platý eli Prasoúda, saari Kykladien saariryhmässä lähellä Ándrosta
Porí (Íos)

**Porí** () on pieni Kreikan saari, joka kuuluu Kykladien saariryhmään ja sijaitsee Íoksen saaren etelärannikolla Manganárin kylän edustalla. Saaren pinta-ala on noin 0,001 neliökilometriä ja se on asumaton. Hallinnollisesti Porí kuuluu Íoksen kuntaan, Thíran alueyksikköön ja Etelä-Egean saarten alueeseen.

## Lähteet
Fredrik Lilljekvist

**Johan Fredrik Lilljekvist** (8. lokakuuta 1863 Tukholma – 18. joulukuuta 1932 Tukholma) oli ruotsalainen arkkitehti. Hän johti muun muassa Gripsholmin linnan ja Strängnäsin tuomiokirkon peruskorjauksia sekä suunnitteli Kuninkaallisen draamateatterin nykyisen rakennuksen.
## Kuvia

Liljekvist tennishall 2007a.jpg|Tukholman urheilupuiston tennishalli (1907)
Dramaten September 2014.jpg|Kuninkaallinen draamateatteri (1908)
Djursholm, Fredrik Liljenkvist.JPG|Lilljekvistin hauta Djursholmin hautausmaalla.

## Lähteet

## Aiheesta muualla
Pori (täsmennyssivu)

**Pori** voi viitata seuraaviin:

* Pori, kaupunki Suomessa
* Porí, saari Jooniansaarten saariryhmässä Kreikassa lähellä Antikytheraa
* Porí, saari Kykladien saariryhmässä Kreikassa lähellä Íosta
* *[[Pori (albumi)|Pori]]*, Circlen albumi
Revmatonísia

**Revmatonísia** (, myös *Rematónisa*, Ρεματόνησα) on kolmen pienen Kreikan saaren ryhmä, joka kuuluu Kykladien saariryhmään ja jonka saaret sijaitsevat Kímoloksen saaren itärannikon edustalla. Saaret ovat asumattomia. Hallinnollisesti Revmatonísian saaret kuuluvat Kímoloksen kuntaan, Míloksen alueyksikköön ja Etelä-Egean saarten alueeseen.

## Saaret

Saariryhmän saaret ovat:

## Lähteet
Theotokos

**Theotokos** (, ”Jumalansynnyttäjä”) voi viitata seuraaviin:

* Theotokos, Neitsyt Marian kunnianimi
* Theotókos, saari Kykladien saariryhmässä Kreikassa lähellä Ándrosta
Anders Lindstedt

**Anders Lindstedt** (27. kesäkuuta 1854 Sundborn – 16. toukokuuta 1939 Tukholma) oli ruotsalainen matemaatikko, professori ja virkamies. Hän toimi professorina Kuninkaallisessa teknillisessä korkeakoulussa vuosina 1886–1909 ja oli sen rehtori 1902–1909. Lindstedt oli vaikuttamassa vuonna 1913 säädettyyn yleiseen kansaneläkkeeseen, ja häntä on kutsuttu "ruotsalaisen sosiaalivakuutuksen isäksi".
## Lähteet

## Aiheesta muualla
Theotókos (Ándros)

**Theotókos** () eli **Panagía** (Παναγία) on pieni Kreikan saari, joka kuuluu Kykladien saariryhmään ja sijaitsee Ándroksen saaren itärannikon edustalla. Saaren pinta-ala on noin 0,013 neliökilometriä ja se on asumaton. Hallinnollisesti Theotókos kuuluu Ándroksen kuntaan, Ándroksen alueyksikköön ja Etelä-Egean saarten alueeseen. Saari on saanut nimensä siellä olevasta Neitsyt Marialle (*Panagia Theotókos*) omistetusta kirkosta.

## Lähteet
Thermonísia

**Thermonísia** () on kahden pienen Kreikan saaren ryhmä, joka kuuluu Kykladien saariryhmään ja jonka saaret sijaitsevat Kímoloksen saaren luoteisrannikon edustalla. Saarista suurempi on **Thermópetra** (Θερμόπετρα, myös *Thérma*, Θέρμα, *Thermá*, Θερμά), jonka pinta-ala on noin 0,0008 neliökilometriä. Saaret ovat asumattomia. Hallinnollisesti Thermonísian saaret kuuluvat Kímoloksen kuntaan, Míloksen alueyksikköön ja Etelä-Egean saarten alueeseen.

## Lähteet
Tourlítis

**Tourlítis** () eli **Tourléta** (Τουρλέτα) on pieni Kreikan saari, joka kuuluu Kykladien saariryhmään ja tarkemmin Gavrionísian saariin, ja sijaitsee Ándroksen saaren länsipuolella. Saaren pinta-ala on noin 0,001 neliökilometriä ja se on asumaton (2021). Hallinnollisesti Tourlítis kuuluu Ándroksen kuntaan, Ándroksen alueyksikköön ja Etelä-Egean saarten alueeseen. Tourlítis on Gavrionísian saarista pienin.

## Lähteet
Varvaronísi

**Varvaronísi** (, ) eli **Varvaroúsa** (Βαρβαρούσα) on pieni Kreikan saari, joka kuuluu Kykladien saariryhmään ja sijaitsee Íoksen saaren etelärannikolla Manganárin kylän edustalla. Saaren pinta-ala on noin 0,03 neliökilometriä ja se on asumaton. Hallinnollisesti Varvaronísi kuuluu Íoksen kuntaan, Thíran alueyksikköön ja Etelä-Egean saarten alueeseen.

## Lähteet
Varvaroúsa

**Varvaroúsa** () voi viitata seuraaviin saariin Kreikassa:

* Varvaroúsa, saari Kykladien saariryhmässä lähellä Sýrosta
* Varvaronísi eli Varvaroúsa, saari Kykladien saariryhmässä lähellä Íosta
Vryokastráki

**Vryokastráki** (, myös *Vriokastráki*, Βριοκαστράκι, *Vriokástri*, Βριοκάστρι) on pieni Kreikan saari, joka kuuluu Kykladien saariryhmään ja sijaitsee Kýthnoksen saaren länsirannikon edustalla. Saaren pinta-ala on noin 0,015 neliökilometriä ja se on asumaton. Hallinnollisesti Vryokastráki kuuluu Kýthnoksen kuntaan, Kéa-Kýthnoksen alueyksikköön ja Etelä-Egean saarten alueeseen.

Saaren kohdalla Kýthnoksen pääsaarella sijaitsee Vryókastron niemi ja kukkula, jolla sijaitsi antiikin ajan Kythnoksen kaupunki. Nykyinen Vryokastráki oli antiikin aikana osa pääsaarta, ja myös sieltä on tehty antiikin aikaiseen kaupunkiin liittyviä arkeologisia löytöjä.

## Lähteet

## Aiheesta muualla
Venäjän Havannan-suurlähetystö

**Venäjän Havannan-suurlähetystö** on Neuvostoliiton kaudella vuonna 1987 valmistunut nykyinen Venäjän lähetystö Kuuban pääkaupunki Havannassa. Suuri betoninen rakennus symboloi maahaniskettyä miekkaa.

Venäjän Havannan-suurlähetystö sijaitsee Kuuban pääkaupunki Havannan Miramarin kaupunginosan pääväylän varrella. Lähistöllä on myös useiden muiden maiden lähetystöjä. Rakennuksen suunnitteli venäläinen arkkitehti Aleksandr Rotšegov. Massiivinen rakennus symboloi maahan lyötyä miekkaa. Betonisen rakennukseen kuuluu 20 kerrosta.

Lähetystön rakennustyöt alkoivat vuonna 1978 ja ne valmistuivat vuonna 1988. Paikalliset alkoivat kutsua rakennusta nimellä *la espada de Rusia* eli "Venäjän miekka" sen ulkoasun takia. Rakennukseen on joskus viitattu erityisesti, koska sitä on pidetty rumana. Samassa mielessä sen ulkomuotoa on kuvailtu miekan sijaan ruiskuksi.

## Lähteet
Lee McKenzie

**Lee McKenzie** (s. 1. joulukuuta 1977) on brittiläinen toimittaja ja juontaja. McKenzie on työskennellyt juontajana BBC:n F1-lähetyksissä. Hän työskentelee myös useissa urheilulajeissa BBC:llä ja Channel 4:llä, mukaan lukien tennis, rugby, hevosurheilu, olympialaiset ja paralympialaiset.

## Ralli
McKenzie on kilpaillut kartanlukijana Rallin MM-sarjassa. Hän voitti oman luokkansa vuoden 2004 Walesin rallissa. Hän on ainoa nainen, joka on voittanut Jim Clark -muistopalkinnon vuonna 2007.

## Yksityiselämä
McKenzien isä on toimittaja Bob McKenzie.

## Lähteet
Bob McKenzie (toimittaja)

**Bob McKenzie** on brittiläinen toimittaja. McKenzie työskenteli Daily Expressissä vuosina 1979–2014.

## Ralli
McKenzie on kilpaillut kartanlukijana Rallin MM-sarjassa. Hän on osallistunut muutaman kerran Walesin ralliin.

## Muuta
Vuoden 2005 Britannian GP:ssä McKenzie kunnioitti lupausta juoksemalla alasti Silverstonen radalla, jos McLaren voittaa kilpailun vuonna 2004. McLarenin tallipäällikkö Ron Dennis lähetti McKenzien matkaan kaksi tuntia ennen kilpailun alkua, ja hän saapui maaliin 36 minuuttia myöhemmin lunastamalla lupauksensa yllään vain hopeanvärinen vartalomaali ja turkiskukkaro. McKenzien juoksu keräsi rahaa hyväntekeväisyyteen.

## Yksityiselämä
McKenzien tytär on toimittaja ja juontaja Lee McKenzie.

## Lähteet
Tansaniankarhepuu

**Tansaniankarhepuu** (*Cordia goetzei*) on karhepuiden (*Cordia*) sukuun kuuluva kasvilaji.

Tansaniankarhepuu on pieni puu tai joskus pensasmainen, ja kasvaa noin 2–15 metriä korkeaksi, joskus jopa 18 metriä korkeaksi. Laji on kaksikotinen. Sen tuottamat hedelmät ovat oransseja, 0,8–1,9 cm pitkiä ja halkaisijaltaan 0,6–1,3 cm. Kunkin hedelmän sisällä on yksi isohko siemen.

Tansaniankarhepuu kasvaa luontaisena Itä-Afrikassa Somalian, Kenian, Tansanian, Sambian, Malawin, Mosambikin ja Zimbabwen alueilla. Lajia tavataan erilaisissa metsissä, kuten ranta- ja sademetsissä merenpinnan tasosta 1350 metrin korkeuteen asti.

Tansaniankarhepuun lehdistä ja juurista valmistettua keitosta on käytetty paikallisesti lääkkeenä lepraa ja malariaa vastaan.

## Lähteet
* Useful Tropical Plants: ''Cordia goetzei'' 

## Aiheesta muualla
* Laji.fi: Tansaniankarhepuu (''Cordia goetzei'')
* JSTOR Global Plants: ''Cordia goetzei'' 
* African Plants Portal: ''Cordia goetzei''
Notre-Damen katedraali (Hồ Chí Minhin kaupunki)

**Notre-Damen katedraali** on katolinen katedraali Hồ Chí Minhin kaupungissa Vietnamissa. Katedraali valmistui Ranskan siirtomaakaudella vuonna 1880.

## Rakennus

Notre-Damen katedraali sijaitsee Hồ Chí Minhin kaupungissa eli entisessä Saigonissa Vietnamissa Đường Đồng Khởi-tien eli alkujaan *Rue Catinatin* pohjoiskärjessä. Katedraali on merkittävä paikallisten katolisten keskus ja kaupungin suurin kirkkorakennus.

## Historia
Katedraalin rakennuttaminen silloiseen Saigoniin oli yksi merkki alueen ranskalaistamisesta. Ranska hallitsi Ranskan Indokiinaa siirtomaanaan ja Saigonin katedraali oli symboli katolisen kirkon saapumisesta jäädäkseen. Piispa Isidore Colombert muurasi katedraalin peruskiven vuonna 1877 ja rakennus valmistui vuonna 1880. Katedraalin avajaiset pidettiin pääsiäispäivänä samana vuonna. Avajaistilaisuuteen käytettiin 2,5 miljoonaa frangia ja tilaisuutta johti Charles Le Myre de Vilers. Vuonna 1895 katedraalille valmistui vielä sen kaksi suurta kellotornia.

Notre-Damen katedraalista tuli Saigonin katolisten uskonnollinen keskus. Katedraali kärsi joitakin vahinkoja liittoutuneiden ilmaiskuissa kaupunkia miehittäneitä japanilaisia vastaan toisen maailmansodan aikana vuosina 1944–1945. Rakennuksen alkuperäiset lasimaalaukset tuhoutuivat elokuun vallankumouksen aikana  maailmansodan lopussa vuonna 1945. Niiden tilalle on myöhemmin rakennettu uudet.

## Lähteet
Pramipeksoli

**Pramipeksoli**, jota myydään muun muassa nimellä Sifrol, on lääke, jota käytetään Parkinsonin taudin (PD) ja levottomat jalat -oireyhtymän (RLS) hoitoon. Parkinsonin taudissa sitä voidaan käyttää yksinään tai yhdessä levodopan kanssa. Se otetaan suun kautta. Pramipeksoli on ei-ergoliiniluokan dopamiiniagonisti.

## Lähteet
Veikko Cajander

**Veikko Aleksander Cajander** (22. toukokuuta 1895 Iitti – 26. maaliskuuta 1960 Kotka) oli suomalainen yritysjohtaja ja osuustoimintaliikkeen vaikuttaja.

Cajanderin vanhemmat olivat sahanhoitaja Ilo Cajander ja Edla Eskola. Hänen ensimmäinen puolisonsa 1915–1927 oli Elli Sihvola ja toinen vuodesta 1929 Martta Ester Viktoria Ahonen. Cajander kävi kansakoulun ja sitten kauppakoulun 1915. Hän oli Kymenlaakson osuusliikkeen toinen johtaja 1920–24 ja toimitusjohtaja 1925–1957. Kotkan Höyrypanimon toimitusjohtaja Cajander oli 1927–1957. Hän oli myös OTK:n hallintoneuvoston jäsen 1926–1958 ja Kotkan kaupunginvaltuuston jäsen 1929–1960, toimien sen puheenjohtajana 1935–1960. Mainittujen lisäksi hänellä oli useita muita luottamustehtäviä. Cajander sai kunnallisneuvoksen arvonimen 1948. 

## Lähteet
Kunnallispaino

**Kunnallispaino**, vuodesta 1982 **Kunnallispaino Oy**, oli Suomen Kunnallisliiton omistama suuri kirjapaino, joka harjoitti myös muun muassa oppikirjojen kustannustomintaa ja työllisti 1980-luvulla noin 450 henkilöä. Sen vuonna 1975 valmistunut painotalo sijaitsee nykyisen Tammiston kauppakeskuksen alueella Vantaalla Tuusulantien länsipuolella osoitteessa Sähkötie 1.

Kunnallispainon toimitusjohtajana vuodesta 1973 vuoteen 1989 oli kauppaneuvos Antero Rantamäki.

1980-luvun lopulla Kunnallispaino taisteli taloudellisten ongelmien kanssa ja vähensi henkilöstöään noin viidestä sadasta neljään sataan. Omistajajärjestön todettua, ettei kirjapainoala varsinaisesti kuulu sen edunvalvontatehtäviin Kunnallispainon osake-enemmistö (80 %) myytiin vuonna 1989 Suomen Yhdyspankkia lähellä olleelle kehitysyhtiö Spontelille. Myynnistä saatujen varojen turvin perustettiin Kunnallisalan kehittämissäätiö.

## Printel Oy
Spontel osti Kunnallispainon lisäksi myös Hartwallien omistaman, alun perin pellervolaisen Yhteiskirjapainon ja sulautti sen Kunnallispainoon. Kokonaisuuden uudeksi nimeksi tuli Printel Oy. Pian ostettiin myös koulutarvikkeita ja oppikirjoja myynyt SOK:n Koulupalvelu, josta haluttiin eroon osana S-ryhmän tuolloista saneerausta. Spontel alkoi puolestaan saneerata Printeliä myymällä offsetpainon Aamulehdelle, yrityslomakebisneksen Aamulehden tytäryhtiölle Paragonille ja sivunvalmistustoiminnan sen työntekijöille. Spontel luopui vuonna 1993 kehitysyhtiötoiminnastaan keskittyäkseen lääketukkuyritys Tamroon, mutta 60 hengen Printel jatkoi Tamro-konsernissa oppilaitosten, päiväkotien, vanhustentalojen ja muun julkishallinnon tavarantoimittajana ja julkisen sektorin lomakkeiden tuottajana. Vuonna 1996 Printel osti valtiolta Karttakeskus Oy:n. Vuonna 1999 Printelistä muodostettiin Suomeen opetustarvikeyhtiö Lekolar-Printel Oy. Lekolar juontaa juurensa Brio-leluvalmistajan Lek & Lär -toimialaan, jonka sijoitusyhtiö Procuritas yhtiöitti vuonna 2004 nimelle Lekolar. Lekolar-Printel on tämän Pohjoismaiden johtavaksi itseään kutsuvan opetusvälineyrityksen Suomen-yhtiö.

## Lähteet
Hồ Chí Minhin kaupunginteatteri

**Hồ Chí Minhin kaupunginteatteri** eli **Saigonin oopperatalo** on Ranskan siitrtomaakaudella rakennettu teatterirakennus nykyisen Vietnamin Hồ Chí Minhin kaupungissa, joka tunnettiin aikaisemmin nimellä Saigon. Rakennus avautui vuonna 1900. Etelä-Vietnamin itenäistyttyä sitä käytti maan kansalliskokous ja Vietnamin sodan päätyttyä se muutettiin jälleen teatteriksi.

## Rakennus

Hồ Chí Minhin kaupunginteatteri siajitsee Vietnamin Hồ Chí Minhin kaupungissa eli entisessä Saigonissa.> Rakennus on Đường Đồng Khởi-kadun eli alkujaan *Rue Catinatin* varrella Lam Sơnin aukiolla.

## Historia
Ranskan Indokiinan hallinto pyrki alueen ranskalaistamiseen, mihin liittyi useita ranskalaistyylisiä rakennushankkeita. Ranskan hallitsemassa Saigonissa oli ollut teatteri jo entuudestaan, mutta kaupunkiin haluttiin rakentaa entistä suurempi oopperatalo. Rakennustyöt alkoivat loppuvuodesta 1897. Rakennuksen suunnitteli arkkitehti Félix Olivier apunaan Ferret Eugene ja Ernest Guichard. Rakennuksen tyyliä innoitti Palais Garnier eli Pariisin oopperatalo.

Saigonin oopperatalo avautui 1. tammikuuta 1900. Avajaisiin osallistui juhlavieraana esimerkiksi Tanskan prinssi Valdemar. Ooppera oli etenkin 1920-luvulla hyvin suosittu ajanviettopaikka etenkin ranskalaisten sotilaiden keskuudessa. Sen merkitys alkoi kuitenkin hiipua toisen maailmansodan lähestyessä viihde-elämän alkaessa keskittyä paikallisille yökerhoille muualla kaupungissa. Oopperaesitysten määrä laski ja niiden tilalla alettiin esittää konsertteja ja vietnamilaista teatteria. Oopperatalon huomattavat kustannukset alkoivat herättää kritiikkiä ja vuonna 1943 kaavailtiin sen muuttamista vain konserttisaliksi. Tämän yhteydessä rakennuksen ulkosivuun tehtiin joitakin muutoksia ja esimerkiksi lukuisia patsaita poistettiin kokonaan. Vuonna 1944 oopperatalo vahingoittui liittoutuneiden ilmaiskussa ja se suljettiin.

Ranskalaiset paalsivat Vietnamiin maailmansodan päätyttyä ja Vietnam jaettiin lopulta Pohjois- ja Etelä-Vietnamiin. Vuonna 1954 teatteriin asutettiin väliaikaisesti pohjoisesta evakuoituja ranskalaisia. Maaliskuussa 1956 perustettiin Vietnamin tasavallan eli Etelä-Vietnamin perustuslaillinen kokous, joka alkoi käyttää oopperataloa kokoontumistilanaan. Perustuslaillinen kokous muuttui kansalliskokoukseksi lokakuussa 1956. Kansalliskokous käytti rakennusta aina Saigonin kukistumiseen saakka Vietnamin sodassa vuonna 1975. Oopperatalon edustan Merijalkaväen patsas revittiin alas. Sodan jälkeen rakennus muutettiin jälleen teatteriksi. Vuonna 1998 rakennuksen ulkosivu palautettiin vuotta 1943 edeltäneeseen muotoonsa Saigonin kaupungin 300-vuotispäivien juhlallisuuksien yhteydessä.

## Lähteet
Datsometti

**Datsometti** (C5H10S2N2) on ditiokarbamaatteihin kuuluva heterosyklinen orgaaninen yhdiste. Yhdistettä voidaan käyttää maataloudessa tuhoeläinten, rikkaruohojen ja sienitautien torjuntaan.

## Ominaisuudet, valmistus ja käyttö
Huoneenlämpötilassa datsometti on väritöntä kiteistä ainetta. Yhdiste liukenee hieman veteen ja hyvin useisiin orgaanisiin liuottimiin, esimerkiksi etanoliin, dietyylieetterin, asetoniin, kloroformiin ja ksyleeniin. Aine hydrolysoituu niin happamissa kuin emäksisissäkin oloissa. Hydrolyysissä muodostuu muun muassa metyyli-isotiosyanaattia, joka on varsinainen vaikuttava yhdiste haittaorganismeja vastaan. Datsometti ärsyttää ihoa, silmiä, hengitysteitä ja ruuansulatuskanavaa.

Datsomettia valmistetaan metyyliammonium-N-metyyliditiokarbamaatin ja formaldehydin, trimetyylitrimetyleenitri-imiinin ja hiilidisulfidin tai hiilidisulfidin ja metyyliamiinin reaktiolla emäksisissä oloissa.

Datsomettia käytetään maaperän käsittelyssä. Se tehoaa esimerkiksi hyönteisiin, sukkulamatoihin ja useisiin sieniin ja yksivuotisiin rikkaruohoihin. Selluloosa-, paperi- ja kaivosteollisuudessa yhdistettä lisätään prosessivesiin estämään liman ja biofilmin muodostumista ja sementin lisäaineena. Aine on hyväksytty käytettäväksi muun muassa useissa Euroopan unionin maissa, Yhdysvalloissa, Kanadassa, Intiassa ja Australiassa.

## Lähteet
Suomen evankelis-luterilaisen kirkon jäsenet

**[[Suomen evankelis-luterilainen kirkko]]** julkaisee säännölisesti tietoa jäsenyydestään. Vuoden 2025 lopussa Suomen evankelis-luterilaiseen kirkkoon kuului 3&nbsp;455&nbsp;160 jäsentä eli noin 61,1 prosenttia väestöstä. Alueelliset erot kirkkoon kuuluvuudessa ovat ajan mittaan lisääntyneet. Vuoden 2025 lopussa kirkkoon kuuluvuus oli matalinta Helsingin hiippakunnassa (45,8 prosenttia väestöstä) ja korkeinta Oulun hiippakunnassa (71,2 prosenttia väestöstä). Uudestamaasta tuli syyskuussa 2025 Suomen ensimmäinen maakunta, jossa alle puolet väestöstä kuuluu kirkkoon.

## Jäsenyys

Valtaosa suomalaisista liittyy kirkkoon lapsena saadun kasteen kautta. Kirkkoon voi liittyä kuitenkin kaikissa elämän vaiheissa. Kirkon jäsenyydellä on muun muassa seuraavia ehtoja:
* Evankelis-luterilainen kirkon seurakunnan jäseneksi voi liittyä Suomen kansalaisen, jolla on kotikunta Suomessa.
* Pysyvästi ulkomailla asuva Suomen kansalainen sekä ulkomaan kansalainen, jolla on kotikunta Suomessa voi littyä jäseneksi.
* Ulkomaan kansalainen, joka on vailla kotikuntaa voi liittyä kirkon jäseneksi, kun hän on ollut mukana seurakunnan toiminnassa vähintään kolmen kuukauden ajan.
* Alle 18-vuotiaat voivat liittyä kirkkoon huoltajien suostumuksella.
* 15 vuotta täyttäneen kirkkoon liittyjän tulee olla rippikoulun käynyt.
* Alle 12-vuotias voi liittyä seurakunnan jäseneksi, jos ainakin toinen vanhemmista tai yksi hänen huoltajistaan on kirkon jäsen.
* 12–17-vuotiaiden lasten uskonnollisen aseman muutokset edellyttävät lapsen ja huoltajien samanmielisyyttä.
* 12–17-vuotias voi jäädä seurakunnan jäseneksi, vaikka hänen vanhempansa eivät kuuluisi kirkkoon.
* Kirkon jäsen ei pääsääntöisesti voi samanaikaisesti olla muun uskonnollisen yhdyskunnan jäsen.

Kirkon jäsenet maksavat kirkollisveroa, jonka veroprosentti on seurakuntakohtainen. Kirkon jäsenen katsotaan eronneen kirkon jäsenyydestä, jos hän liittyy jonkin muun uskonnollisen yhdyskunnan jäseneksi. Kirkkoon kuuluvien suhteellinen osuus väestöstä on viime vuosina pienentynyt. Pääsääntöisesti kirkosta eroavat ovat joko jättäytyneet uskontokuntien ulkopuolelle tai liittyneet ortodoksiseen kirkkon, helluntaiherätykseen tai muihin uskonnollisiin yhteisöihin., Kirkontilastot.fi
}}

## Lähteet